Tug of War (בעברית: משיכת חבל) הוא אלבום הסולו השלישי של פול מקרטני, שיצא באפריל 1982. זה היה האלבום הראשון של מקרטני שפורסם לאחר פירוק Wings באפריל 1981. בסך הכל זה היה האלבום ה-11 שלו מאז התפרקות הביטלס. זה היה גם האלבום הראשון של מקרטני לאחר רצח שותפו לשעבר ג'ון לנון. האלבום הופק על ידי המפיק לשעבר של הביטלס ג'ורג' מרטין והיה מספר 1 במצעדים במדינות רבות. כמה מבקרים הכתירו אותו כחזרה למקורות של מקרטני.